Foto: AFP Ukraina prezidenti Pyotr Poroshenko va NATO bosh kotibi Yyens Stoltenberg Ukraina-NATO komissiyasi favqulodda majlisini chaqirishga kelishib oldilar. Bu haqda «112 Ukraina» xabar qilmoqda. Xabarda ta’kidlanishicha, komissiya majlisi zudlik bilan «Rossiya tajovuzkorligi tufayli» chaqiriladi. Telekanal ma’lumotiga ko‘ra, Shimoliy Atlantika alyansi rahbari va Ukraina yetakchisi Moskvaning «kutilmagan harakatlaridan» so‘ng mintaqaviy xavfsizlik masalasini muhokama qilishgan. Poroshenko, shuningdek, Ukraina kemalari va ekipajini ozod etish maqsadida Rossiyaga xalqaro bosimni kuchaytirishga chaqirdi, deyiladi materialda. Eslatib o‘tamiz, avvalroq The Washington Post Rossiya va Ukraina o‘rtasidagi keskinlik yanada kuchayishi haqida ma’lum qilgandi.